घटना कैलारस थाने के न्यू बस स्टैंड के पीछे स्थित सब्जी मंडी एवं मीट मार्केट की है, जहां अज्ञात कारणों से किसी एक दुकान में आग लगी. देखते ही देखते आग ने विकराल रूप ले लिया और करीब 20 दुकानों तक फ़ैल गई. दरअसल, कुछ दुकानें बंद होने के कारण आग लगने का पता नहीं चल पाया. बताया जा रहा है कि आग ने जब विकराल रूप ले लिया तो हड़कंप मचा.आग की सूचना पाते ही दमकल विभाग से चार दमकल गाडियां मौके के लिए रवाना हुईं. मौके पर पहुंचकर आग पर काबू तो पाया गया लेकिन तब तक करीब 17 दुकानें जलकर राख हो गईं. बताया जा रहा है कि आग से लाखों का नुक्सान हुआ है और सब्जी के कारोबार पर बट्टा लग गया है.